google/wiki40b huggingface dataset:
दिगम्बर साधु

अवलोकन

प्रथम तीर्थंकर ऋषभदेव वर्तमान अवसर्पिणी काल के प्रथम दिगम्बर मुनि थे। जैन धर्म में मोक्ष की अभीलाषा रखने वाले व्रती दो प्रकार के बताय गए हैं— महाव्रती और अणुव्रति। महाव्रत अंगीकार करने वाले को महाव्रती और अणुव्रत (छोटे व्रत) धारण करने वालों को श्रावक (ग्रहस्त) कहा जाता है।
दिगम्बर साधुओं को निर्ग्रंथ भी कहा जाता है, जिसका अर्थ है "बिना किसी बंधन के"। इस शब्द का मूल रूप से लागू उनके लिए किया जाता था जो साधु सर्वज्ञता (केवल ज्ञान) को प्राप्त करने के निकट हो और प्राप्ति पर वह मुनि कहलाते थे।

मूल गुण

सभी दिगम्बर साधुओं के लिए २८ मूल गुणों का पालन अनिवार्य है। इन्हें मूल-गुण कहा जाता है क्योंकि इनकी अनुपस्थिति में अन्य गुण हासिल नहीं किए जा सकते। यह २८ मूल गुण हैं: पांच 'महाव्रत'; पांच समिति; पांच इंद्रियों पर नियंत्रण ('पंचइन्द्रिय निरोध'); छह आवश्यक कर्तव्यों; सात नियम या प्रतिबंध।

सर्वज्ञता

जैन दर्शन के अनुसार, केवल दिगम्बर साधु को ही केवल ज्ञान की प्राप्ति हो सकती है। इसके पश्चात साधु १८ दोषों से रहित हो जाता है और केवली पद को प्राप्त कर लेता है। अरिहन्त भगवान के शरीर में मलमूत्र की उत्पत्ति नहीं होती, इसलिए कमण्डल की आवश्यकता भी नहीं होती। जैन ग्रंथों के अनुसार जब सर्वज्ञता प्राप्त करने के बाद शेष दो संयम उपकरण (मोरपंख की पिच्छिका और शस्त्र) की भी आवश्यकता नहीं रहती क्यूँकि सर्वज्ञ जमीन पर ना ही बैठते और ना ही चलते है। केवल ज्ञान के बाद शास्त्र की भी ज़रूरत नहीं रहती। केवली भगवान के शरीर में कई शुभ और अद्भुत लक्षण प्रकट हो जाते है।
निम्रत कौर

अभिनय

अपनी पढ़ाई पूरी करने के बाद यह मुंबई में काम करने लगी। उसके बाद यह नाटक "बग़दाद वैडिंग" (2012), "आल अबाउट वुमेन" और "रेड स्पेरो" में निर्देशक सुनील शानबाग और मानव कौल के साथ काम किया। इसके बाद यह संगीत वीडियो कुमार शानु के "तेरा मेरा प्यार" और श्रेया घोशाल की "ये क्या हुआ" में नजर आई।
फरुआही

फरुआही एक लोकनृत्य है जो भोजपुरीभाषी क्षेत्रों के ग्रामीण भागों में प्रचलित है। फरुआही नृत्य करी वह लोक विधा है जिसमें नर्तक का अंग प्रत्यंग नाचता है और काफी श्रम साध्य होता है। इसके दर्शक भी कम नहीं हैं पर टीवी व सीडी के बढ़ते चलन ने इसका मान कम कर दिया है। पहले गांव में शादी ब्याह के समय लोग इसे ले जाते थे पर अब ऐसा नहीं। बदलते परिवेश व मनोरंजन के आधुनिक संसाधनों ने काफी हद तक लोक विधाओं को मारा है। कला की इज्जत करने वाले व कलाकारों की टीम में शामिल लोगों ने भी अपना कैरियर फिल्म व कैसेट में बनाना शुरू कर दिया है। शहर से लेकर कस्बों तक नयी नाट्य संस्थाएं बन रही हैं और लोक कलाकार छंटते चले जा रहे हैं।
भोजपुरी भाषी क्षेत्र के ग्राम्यांचल में लंबे समय से चली आ रही फरुआही नृत्य शुद्ध रूप से भोजपुरी का प्रतिनिधित्व करता दिखता है। इस नृत्य में पैरबाजी, घुंघरू और वाद्य का अद्भुत संयोग दिखता है। इसके कलाकार किसी शिक्षण या प्रशिक्षण संस्थान से प्रशिक्षित नहीं हैं फिर भी उनकी कला में शास्त्रीय व लोक नृत्य का संयोग मिलता है। इनके प्रदर्शन में मात्र दो-एक वाद्ययंत्र ही परंपरागत तौर पर प्रयुक्त होते हैं और वही आज भी प्रचलन में हैं। इस नृत्य के लिये टिमकी (तासा), नगाड़ा व झाल का ही प्रयोग किया जाता है। ठेठ गवंई संस्कृति को ओढ़-बिछा कर जीने वाले फरुआही नर्तक धोती, बनियान व गमछा पहन कर ही नृत्य करते हैं। कभी-कभी वह कुर्ता या कमीज पहन कर भी नृत्य करते हैं। इस विधा को देखने से लगता है कि इसका चलन वीरगाथा काल में सैनिकों के मनोरंजन को ध्यान में रखकर शुरू किया गया और आज भी वह जीवंत है। अपने गमछे से नर्तक कभी महिला का स्वांग करते हैं तो कभी कमर में बांधकर अपने नृत्य को गति देते हैं। बहरहाल गमछा इस नृत्य का प्रमुख हिस्सा है। इसको अलग कर कलाकार शायद अपनी कला का प्रदर्शन नहीं कर सकता।
लोक कला की सशक्त विधाओं पर कभी विकास के नाम आधुनिकता की मार पड़ी तो कभी रोटी की। फलत: गांव की माटी में रची बसी इनरसनी, खड़ुवा, हुड़कहिया, धोबियउवा, फरुआही जैसी नाच गायब हो गई। इसके लिये काफी हद तक जिम्मेदार आधुनिक सिनेमा ने दर्शकों की रुझान बदली। पर्दे की तारिकाएं लोगों के आकर्षण का केन्द्र बनीं और दर्शकों की मन:स्थिति पर कब्जा कर लिया। बीसवीं सदी के मध्य में जमींदारी उन्मूलन के बाद लोक कलाकारों का बचा-खुचा आश्रय भी छिन गया और लोक कला फुटपाथ पर आ गई। फिर लोक कलाकारों के समक्ष रोटी का संकट खड़ा हुआ और वह बिखर गये। लोकनृत्य मण्डलियां टूट गई। फिर न तो आम जन को उसकी चिंता रही और न ही किसी और को। कहीं-कहीं कुछ कलाकारों ने इसे बचाने की जुगत की और कुछ विधाएं बची रह गई।
आत्माराम पांडुरंग

आत्माराम पाण्डुरंग (1823-1898) भारत के एक चिकित्सक तथा समाजसुधारक थे। उन्होने प्रार्थना समाज की स्थापना की। वे मुंबई प्राकृतिक इतिहास सोसायटी के संस्थापकों में से एक थे।
नवादा जिला

पर्यटन

पटना के दक्षिण-पूर्व में 93 किलोमीटर की दूरी पर स्थित नवादा बिहार का एक खूबसूरत जिला है। प्रकृति की गोद में बसा नवादा जिला कई प्रमुख पर्यटन स्थलों के लिए जाना जाता है। ककोलत, प्रजातंत्र द्वार, बाबा की मजार व हनुमान मंदिर, सीतामढ़ी, नारद संग्रहालय, सेखोदेवरा और गुनियाजी तीर्थ आदि यहां के प्रमुख पर्यटन स्थलों में से है। इसका जिला मुख्यालय नवादा शहर है। ऐतिहासिक दृष्टि से भी यह स्थान काफी महत्वपूर्ण माना जाता है। प्राचीन समय में इस जगह पर कई शासकों ने लम्बे समय तक शासन किया था।
नवादा में कई छोटे और बड़े प्रमुख गांव और मुहल्ले है जैसे- गोन्दापुर, इन्दिरा चौक, स्टेशन रोड, मेन रोड, पुरानी बाजार, गढ़ पर, न्यू एरिया, प्रसाद विगहा, इत्यादि।
कनेर (पीली)

विषाक्त

कनेर का बीज विषाक्त होता है। एक बीज का सेवन भी जान लेने के लिये काफी है। कनेर का जहर डाइगाक्सीन ड्रग की तरह है। डाइगाक्सीन दिल की धड़कन की रफ्तार कम करता है। कनेर का एक बीज डाइगाक्सीन के सौ टैबलेट के बराबर होता है। पहले तो यह दिल की धड़कन को धीमा करता है और आखिरकार एकदम रोक दोता है। 
क्या यह सच है। अभी इसका कोई पक्का प्रमाण नही मिला है। कृपया इसका पक्का प्रमाण दे अगर आपके आस पास कनेर के बीजों से कुछ हुआ है तो कृपया जरूर बताएं।hamare yaha ek ne khaya halat gambhir
पाणिग्रहण

पाणिग्रहण संस्कार अर्थात विवाह संस्कार।
नक्की झील

नक्की झील माउंट आबू का एक सुंदर पर्यटन स्थल है। मीठे पानी की यह झील, जो राजस्थान की सबसे ऊँची झील हैं सर्दियों में अक्सर जम जाती है। कहा जाता है कि एक हिन्दू देवता ने अपने नाखूनों से खोदकर यह झील बनाई थी। इसीलिए इसे नक्की (नख या नाखून) नाम से जाना जाता है। झील से चारों ओर के पहाड़ियों का दृश्य अत्यंत सुंदर दिखता है। इस झील में नौकायन का भी आनंद लिया जा सकता है। नक्की झील के दक्षिण-पश्चिम में स्थित सूर्यास्त बिंदू से डूबते हुए सूर्य के सौंदर्य को देखा जा सकता है। यहाँ से दूर तक फैले हरे भरे मैदानों के दृश्य आँखों को शांति पहुँचाते हैं। सूर्यास्त के समय आसमान के बदलते रंगों की छटा देखने सैकड़ों पर्यटक यहाँ आते हैं। प्राकृतिक सौंदर्य का नैसर्गिक आनंद देनेवाली यह झील चारों ओऱ पर्वत शृंखलाओं से घिरी है। यहाँ के पहाड़ी टापू बड़े आकर्षक हैं। यहाँ कार्तिक पूर्णिमा को लोग स्नान कर धर्म लाभ उठाते हैं। झील में एक टापू को ७० अश्वशक्ति से चलित विभिन्न रंगों में जल फव्वारा लगाकर आकर्षक बनाया गया है जिसकी धाराएँ ८० फुट की ऊँचाई तक जाती हैं। झील में नौका विहार की भी व्यवस्था है। झील के किनारे एक सुंदर बगीचा है, जहाँ शाम के समय घूमने और नौकायन के लिए पर्यटकों का हुजूम उमड़ पड़ता है। पास ही में बनी दुकानों से राजस्थानी शिल्प का सामान खरीदा जा सकता है। यहाँ संगमरमर पत्थर से बनी मूर्तियों और सूती कोटा साड़ियाँ काफी लोकप्रिय है। यहाँ की दुकानों से चाँदी के आभूषणों की खरीददारी भी की जा सकती है।
बान की मून

जीवनी

बान का जनम ईउम्सग (एक छोटै से गाव मे) में हुआ था। बान के पिता का गोदाम का काम था। कोरिया युद के दओरान बान को अपनी कछा में से चुना गया कि वो एक सन्देश भेजे संयुक्त राष्ट्र के महासचिव को। बान ने एक निबन्ध प्रित्योगिता जीती जो कि आओजित करायी गयी थी ऱेड कॉश्ः ड्वआऱा ईनाम में बान को अमेरिका घुमने को मिला जहा पर बान को अमेरिका के राषटपती से तभी एक मीडिया कर्मी ने पूछा कि वो बड़ा होकर क्या बनना चाहेगा तो उसका जवाब था राजनयिक। बान ने स्नातक किया अंतरराष्ट्रीय संबंध में सेओल विश्वविद्यालय से। बान ने लोक प्रशासन के मास्टर की उपाधी प्रपत की हार्वर्ड विश्वविद्यालय में जॉन एफ कैनेडी सरकारी स्कूल से। बान ने कानून के डॉक्टर (मानार्थ) कि उपाधी प्रप्त की माल्टा के विश्वविद्यालय से।

दक्षिण कोरिया के विदेश मंत्री

२००४ में बान ने दक्षिण कोरिया के विदेश मंत्री का पद सम्भाला।
नावारा

उच्चारण

स्पेनी भाषा में 'ब' और 'व' दोनों को एक मिश्रित-ध्वनि से उच्चारित किया जाता है - ध्यान दें कि न यह 'ब' है और न ही यह 'व' है बल्कि इन दोनों के बीच का एक उच्चारण है। इसलिए कई नाम दो रूपों में मिलते हैं। मसलन इस स्वायत्त प्रदेश के 'नाबारा' और 'नावारा' दोनों ही नाम ठीक हैं।
एकलव्य

एकलव्य महाभारत का एक पात्र है। वह हिरण्य धनु नामक निषाद के पुत्र थे। एकलव्य को अप्रतिम लगन के साथ स्वयं सीखी गई धनुर्विद्या और गुरुभक्ति के लिए जाना जाता है। पिता की मृत्यु के बाद वह श्रृंगबेर राज्य के शासक बने। अमात्य परिषद की मंत्रणा से उनहोने न केवल अपने राज्य का संचालन किया , बल्कि निषादों की एक सशक्त सेना गठित कर के अपने राज्य की सीमाओँ का विस्तार किया।
महाभारत में वर्णित कथा के अनुसार एकलव्य धनुर्विद्या सीखने के उद्देश्य से द्रोणाचार्य के आश्रम में आया किन्तु निषादपुत्र होने के कारण द्रोणाचार्य ने उसे अपना शिष्य बनाना स्वीकार नहीं किया। निराश हो कर एकलव्य वन में चला गया। उसने द्रोणाचार्य की एक मूर्ति बनाई और उस मूर्ति को गुरु मान कर धनुर्विद्या का अभ्यास करने लगा। एकाग्रचित्त से साधना करते हुये अल्पकाल में ही वह धनु्र्विद्या में अत्यन्त निपुण हो गया। एक दिन पाण्डव तथा कौरव राजकुमार गुरु द्रोण के साथ आखेट के लिये उसी वन में गये जहाँ पर एकलव्य आश्रम बना कर धनुर्विद्या का अभ्यास कर रहा था। राजकुमारों का कुत्ता भटक कर एकलव्य के आश्रम में जा पहुँचा। एकलव्य को देख कर वह भौंकने लगा। कुत्ते के भौंकने से एकलव्य की साधना में बाधा पड़ रही थी अतः उसने अपने बाणों से कुत्ते का मुँह बंद कर दिया। एकलव्य ने इस कौशल से बाण चलाये थे कि कुत्ते को किसी प्रकार की चोट नहीं लगी। कुत्ते के लौटने पर कौरव, पांडव तथा स्वयं द्रोणाचार्य यह धनुर्कौशल देखकर दंग रह गए और बाण चलाने वाले की खोज करते हुए एकलव्य के पास पहुँचे। उन्हें यह जानकर और भी आश्चर्य हुआ कि द्रोणाचार्य को मानस गुरु मानकर एकलव्य ने स्वयं ही अभ्यास से यह विद्या प्राप्त की है।
कथा के अनुसार एकलव्य ने गुरुदक्षिणा के रूप में अपना अँगूठा काटकर द्रोणाचार्य को दे दिया था। इसका एक सांकेतिक अर्थ यह भी हो सकता है कि एकलव्य को अतिमेधावी जानकर द्रोणाचार्य ने उसे बिना अँगूठे के धनुष चलाने की विशेष विद्या का दान दिया हो। कहते हैं कि अंगूठा कट जाने के बाद एकलव्य ने तर्जनी और मध्यमा अंगुली का प्रयोग कर तीर चलाने लगा। यहीं से तीरंदाजी करने के आधुनिक तरीके का जन्म हुआ। निःसन्देह यह बेहतर तरीका है और आजकल तीरंदाजी इसी तरह से होती है। वर्तमान काल में कोई भी व्यक्ति उस तरह से तीरंदाजी नहीं करता जैसा कि अर्जुन करता था।
लहसुन

परिचय

आयुर्वेद और रसोई दोनों के दृष्टिकोण से लहसुन एक बहुत ही महत्वपूर्ण फसल है। भारत का चीन के बाद विश्व में क्षेत्रफल और उत्पादन की दृष्टि से दूसरा स्थान है जो क्रमशः 1.66 लाख हेक्टेयर और 8.34 लाख टन है। लहसुन में विभिन्न प्रकार के पोषक तत्त्व पाये जाते है जिसमें प्रोटीन 6.3 प्रतिशत , वसा 0.1 प्रतिशत, कार्बोज 21 प्रतिशत, खनिज पदार्थ 1 प्रतिशत, चूना 0.3 प्रतिशत लोहा 1.3 मिलीग्राम प्रति 100 ग्राम होता है। इसके अतिरिक्त विटामिन ए, बी, सी एवं सल्फ्यूरिक एसिड विशेष मात्रा में पाई जाती है। इसमें पाये जाने वाले सल्फर के यौगिक ही इसके तीखे स्वाद और गंध के लिए उत्तरदायी होते हैं। इसमें पाए जाने वाले तत्वों में एक ऐलीसिन भी है जिसे एक अच्छे बैक्टीरिया-रोधक, फफूंद-रोधक एवं एंटी-ऑक्सीडेंट के रूप में जाना जाता है। अगर लहसुन को महीन काटकर बनाया जाये तो उसके खाने से अधिक लाभ मिलता है। यदि रोज नियमित रूप से लहसुन की पाँच कलियाँ खाई जाएँ तो हृदय संबंधी रोग होने की संभावना में कमी आती है। लहसुन, सेलेनियम का भी अच्छा स्रोत होता है। गर्भवती महिलाओं को लहसुन का सेवन नियमित तौर पर करना चाहिये।
लहसुन एक बारहमासी फसल है जो मूल रूप से मध्य एशिया से आया है तथा जिसकी खेती अब दुनिया भर में होती है। घरेलू जरूरतों को पूरा करने के अलावा, भारत 17,852 मीट्रिक टन (जिसका मूल्य 3877 लाख रुपये हैं) का निर्यात करता है। पिछले 25 वर्षों में भारत में लहसुन का उत्पादन 2.16 से बढ़कर 8. 34 लाख टन हो गया है।
सोंगख्ला

नामोत्पत्ति

"सोंगख्ला" शब्द मलय भाषा के "सिंग्गोरा" (जावी लिपि: سيڠڬورا) से परिवर्तित होकर बना है। "सिंग्गोरा" स्वयं संस्कृत के "सिंह पुरा" से विकसित हुआ था जो इसकी मूल जड़ है। सोंगख्ला के समीप एक सिंह की आकृति की पहाड़ी है और यह अनुमान लगाया जाता है कि शहर का नाम इसी पहाड़ी पर रखा गया था।
दक्षिण अयनांत

दक्षिण अयनांत, वह समय है जब सूर्य आकाश में अपने दक्षिणतम बिंदु पर होता है (दक्षिणी गोलार्द्ध में सबसे उत्तरी बिंदु) और दोपहर में क्षितिज के ऊपर अपने निम्नतम उन्नयन पर नजर आता है।आमतौर पर दक्षिण अयनांत, उत्तरी गोलार्ध में प्रत्येक वर्ष 21 से 22 दिसम्बर के बीच घटित होता है, तथा दक्षिणी गोलार्ध यह घटना और 20 से 21 जून को घटित होती है।
संजत गाँव, भगवानपुर (बेगूसराय)

आदर्श स्थल

भगवती स्थल, नरसिह स्थान, कालि स्थान है
सिरवल महतो का घर है

शिक्षा

इस ज्गह पर सतयनारायन प्रसाद महाविदालय है
वर्णक्रमीय रेखा

वर्णक्रमीय रेखा (spectral line) किसी सतत वर्णक्रम में उपस्थित हलकी या गाढ़ी रेखा को कहते हैं। यह एक विशेष आवृत्ति (फ़्रीक्वेन्सी) के प्रकाश के उत्सर्जन (emission) या अवशोषण (absorption) के कारण बनती हैं। वर्णक्रमीय रेखाओं के द्वारा अक्सर परमाणुओं और अणुओं की पहचान की जाती है। हमसे लाखों प्रकाशवर्ष दूर स्थित तारों व ग्रहों की रासायनिक संरचना का अनुमान उनसे आने वाले प्राकश में उपस्थित वर्णक्रमीय रेखाओं से लगाया जा सकता है, जो कि इनके बिना असम्भव होता।
ज़हीर अब्बास

व्यक्तिगत जीवन

जहीर अब्बास ने 1988 में भारतीय मूल की रीता लूथरा (जिसे समीना अब्बास के नाम से जाना जाता है) से शादी की। समीना के पिता केसी लूथरा ज़हीर के पिता शब्बीर अब्बास के दोस्त थे। उनकी बेटी सोनल अब्बास की शादी दिल्ली के एक व्यवसायी से हुई है।
इच्छावाचक वाक्य

जिन वाक्योँ में वक्ता की किसी इच्छा, आशा या आशीर्वाद का बोध होता है, उन्हें इच्छावाचक वाक्य कहते हैंँ।
बाबू गेनू सैद

बाबू गेनू सैद (1908 – 12 दिसम्बर 1930) भारत के स्वतंत्रता-संग्राम सेनानी एवं क्रांतिकारी थे। उन्हें भारत में स्वदेशी के लिये बलिदान होने वाला पहला व्यक्ति माना जाता है।
1930 में महात्मा गांधी ने नमक सत्याग्रह आरम्भ किया | भारतीय स्वतंत्रता संग्राम में इसका विशेष महत्व है | सम्पूर्ण भारत के लोग अबाल-वृद्ध , शिक्षित-अशिक्षित , ग्रामीण नागरिक सबने उसमे भाग लिया | शराब की दुकानों के आगे धरना दिया और विदेशी कपड़ो की होली जलाई , जुलुस निकाले और घरो ने नमक बनाकर नमक कानून को तोड़ा | सरकार ने जनता पर असीम अत्याचार किये | कई लोगो को बंदी बनाया गया , लाठीचार्ज किया गया और बंदूके भी चलाई गयी | इस प्रकार से अत्याचार से विदेशी शासन के विरुद्ध आक्रोश फ़ैल गया |
पुणे जिले के महांनगुले गाँव में ज्ञानोबा आब्टे का पुत्र बाबू गेनू (Babu Genu) 22 वर्ष का था वह भी सत्याग्रहियों में सम्मलित था | वह केवल चौथी कक्षा तक पढ़ा हुआ था | बाबू के माता-पिता उससे बहुत प्रेम करते थे | उसके अध्यापक गोपीनाथ पंत उसको रामायण , महाभारत और छत्रपति शिवाजी की कहानिया सुनाते थे | बाबू दस वर्ष का भी नही हुआ था कि उसके पिता की मृत्यु हो गयी और परिवार का भार उसकी माँ के कन्धो पर आ गया | वह भी उसकी सहायता करता था |
माँ उसका जल्दी से जल्दी विवाह करना चाहती थी परन्तु वह भारत माँ की सेवा करना चाहता था इसलिए उसने विवाह करने से मना कर दिया और वह मुम्बई चला गया | वह तानाजी “पाठक” के दल में सम्मिलित हो गया | वह वडाला के नमक पर छापा मारने वाले स्वयंसेवकों के साथ हो गया | वह पकड़ा गया और उसको कठोर कारावास का दंड दिया गया | वह जब यरवदा जेल से छुटा तो माँ से मिलने गया जो लोगो से उसके वीर पुत्र की प्रशंशा सुनकर बहुत प्रसन्न थी |
माँ की आज्ञा लेकर वह फिर मुम्बई अपने दल में जा मिला | उसको विदेशी कपड़ो के बाहर धरना देने का काम सौंपा गया जो उसने बखूबी निभाया | धरना देने वाले सत्याग्रहियों से न्यायाधीश ने पूछा कि क्या तुम विदेशी कपड़ो से भरे ट्रक के सामने लेट सकते हो ? बाबू (Babu Genu) ने इस चुनौती को मन ही मन स्वीकार कर लिया और यह भी निश्चय कर लिया कि आवश्यक होने पर वह अपना बलिदान भी दे सकता है | 12 दिसम्बर 1930 को ब्रिटिश एजेंटों के कहने से विदेशी कपड़ो के व्यापारियों ने एक ट्रक भरकर उसको सड़क पर निकाला |   ट्रक के सामने एक के बाद एक 30 स्वयंसेवक लेट गये और ट्रक को रोकना चाहा | पुलिस ने उसको हटाकर ट्रक को निकलने दिया |
बाबू गेनू (Babu Genu) ने ओर कोई ट्रक वहां से न निकलने का निश्चय कर लिया और वह सड़क पर लेट गया | ट्रक उस पर होकर निकल गया और वह अचेत हो गया | उसको अस्पताल ले गये जहा उसकी मृत्यु हो गयी | ट्रक ड्राईवर और पुलिस की क्रूरता से शहीद हो गया किन्तु वह लोकप्रिय हो गया | उसका नाम भारत के घर घर में पहुच गया और बाबू गेनू (Babu Genu) अमर रहे के नारे गूंजने लगे | महानुगले गाँव में उसकी मूर्ति लगाई गयी जहा वह शहीद हुआ था | उस गली का नाम गेनू स्ट्रीट रखा गया | कस्तूरबा गांधी उसके घर गयी और उसकी माँ को पुरे देश की तरफ से सांत्वना दी | एक साधारण मजदूर के द्वारा दी गयी शहादत को यह देश कभी नही भूल सकता है |
पायल

पायल जिसे पायजेब भी कहते है टखने पर पहनने वाला आभूषण है। भारत में लड़कियों और महिलाओं द्वारा सदियों से पायल और बिछिया पहने जाते हैं। पायल अक्सर चांदी या सोने के होती हैं लेकिन कभी कभार अन्य कम कीमती धातुओं से भी उसे बना सकते हैं। पायल में कुछ छोटी घंटी भी जोड़ी जाती है जिससे चलते समय मधुर आवाज उत्पन्न होती है।
आविष्‍कार

आविष्‍कार. हिन्दी की एक विज्ञान पत्रिका है।
ड्वेन लिवरोक

ड्वेन लिवरोक (अंग्रेज़ी: Dwayne Leverock) एक क्रिकेट खिलाड़ी है जो बरमूडा क्रिकेट टीम के लिए खेलते हैं। इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत २००६ में की थी। इन्होंने २००६ से २००९ तक कुल ३२ मैच खेले जिसमें १११ रन बनाए।
विदेह कैवल्य

विदेह कैवल्य को विदेहमुक्ति या जीवन्मुक्ति भी कहा है। जीवन्मुक्त का अर्थ है जिसने इसी जीवन में मुक्ति प्राप्त की हो।
वेदान्त दर्शन के अनुसार यथार्थत: आत्मा और ब्रह्म में कोई अंतर नहीं है। ब्रह्म के साक्षात्कार से आत्मा परब्रह्म में सम्यक् रूप से प्रतिष्ठित होकर देह आदि के विकार से शून्य, विशुद्ध रूप को प्राप्त करती है। उस समय मुक्त पुरुष परमात्मा से अभिन्न रूप में अपना अनुभव करते हैं और उन्हें सभी के परमात्म स्वरूप में दर्शन होते हैं। विदेहमुक्त पुरुषों के बंधनमुक्त होने के कारण ब्रह्म से भिन्न बुद्धि उनमें स्फुरित नहीं होती, जिससे ब्रह्मरूप में ही उन्हें सबके दर्शन होते हैं। विदेह मुक्तावस्था में जीवात्मा केवल चैतन्य मात्र स्वरूप ब्रह्म को प्राप्त होकर केवल चैतन्य रूप में आविर्भूत होती है इसलिए उसे 'प्रज्ञानधमन' कहा है। चिन्मात्र होने पर भी विदेह मुक्तावस्था को सत्यसंकल्प आदि ऐश्वर्य से विशिष्ट माना गया है। इसीलिए कहा है कि मुक्त पुरुष यदि पितृलोक दर्शन की इच्छा करें तो उनके संकल्पमात्र से उनके समीप पितृगण का आगमन हो सकता है। मुक्त पुरुषों के शरीर और इंद्रिय आदि नहीं होते, अतएव प्रिय और अप्रिय उन्हें स्पर्श नहीं करते। परम ज्योति स्वरूप को प्राप्त तथा संसार से मुक्त ऐसे पुरुषों का संसार में पुनरागमन नहीं होता। वे स्वाभाविक, अचिंत्य, अनंत गुणों के सागर और सर्वविभूति से संपन्न ब्रह्म के स्वरूप में अपने आपका अनुभव करते रहते हैं। अंतिम उपाधि नष्ट होने पर जब ब्रह्मज्ञ पुरुषों की देह का अंत हो जाता है तो ब्रह्मरंध्र को भेदकर वे इस देह से सूक्ष्म शरीर द्वारा निर्गत होते हैं और अचिरादि मार्ग का अवलंबन कर ब्रह्मलोक को प्राप्त करते हैं। यहाँ उनके सूक्ष्म देह के अंतर्गत इंद्रि आदि ब्रह्म रूप में समता को प्राप्त होते हैं, और अपने चित् रूप में अवस्थित होकर, ब्रह्म का अंग होने के कारण, वे सर्वत्र अभेददर्शी और ब्रह्मदर्शी हो जाते हैं। ध्यानमात्र से ही उनमें सब विषयों का ज्ञान उत्पन्न होता है और उनकी इच्छा अप्रतिहत होती है। वे चाहें तो देह धारण भी कर सकते हैं, किंतु ब्रह्म से अभिन्न हो जाने के कारण जगत् की सृष्टि के प्रपंच आदि के प्रति उनकी इच्छा नहीं रहती।
भारतेन्दु नाट्य अकादमी

भारतेन्दु नाट्य अकादमी (Bharatendu Academy of Dramatic Arts) उत्तर प्रदेश का एक स्वायत्तशासी संस्थान है जिसे संस्कृति विभाग से वित्तीय सहायता प्राप्त होती है। यह लखनऊ में स्थित है।

परिचय

आधुनिक हिन्दी एवं नाट्य लेखन के जनक भारतेन्दु की स्मृति में नाट्य कला के विभिन्न पक्षों पर गहन व्यावसायिक प्रशिक्षण प्रदान करने हेतु ’’भारतेन्दु नाट्य केन्द्र’’ की स्थापना अगस्त 1975 में संस्कृति विभाग, उत्तर प्रदेश शासन द्वारा की गयी। नाट्य विधा में विधिवत, प्रशिक्षण कार्य 5 अप्रैल 1976 से प्रारम्भ हुआ। यह संस्थान 1981 में भारतेन्दु नाट्य अकादमी के नाम से अभिहीत् किया गया एवं द्विवर्षीय डिप्लोमा पाठ्यक्रम प्रारम्भ हुआ।
नाट्य विधा में दो वर्ष के पाठ्यक्रम में अकादमी द्वारा भारतीय एवं नाट्य साहित्य, अभिनय, स्वर – संभाषण, गति संचालन, मूकाभिनय, – अभिनय (इम्प्रोवाइजेशन), रंग–स्थापत्य, रंग शिल्प, परिकल्पना, मंच सज्जा, वेशभूषा, रूप सज्जा, मंच प्रकाश परिकल्पना, निर्देशन एवं प्रस्तुति प्रक्रिया आदि पर सघन प्रशिक्षण प्रदान किया जाता है और इस कार्य में अकादमी के अपने विषय–विषेशज्ञों के अतिरिक्त राष्ट्रीय एवं अन्तर्राष्ट्रीय स्तर के विषेशज्ञों को भी आमंत्रित किया जाता है।
नाट्य विधा में प्रशिक्षण के अतिरिक्त फिल्म एवं टी.वी. रेडियो कार्यक्रम निर्माण एवं प्रक्रिया का सैद्धान्तिक एवं व्यवहारिक प्रशिक्षण भी परिचयात्मक रूप् से वर्ष 1999 से अकादमी के अन्तिम वर्ष के छात्रों को दिया जाता है ताकि मीडिया के विषय में उन्हें जानकारी हो सके।
अकादमी के चार मंजिले भवन, स्टूडियो थियेटर अत्याधुनिक उपकरणों से सुसज्जित प्रेक्षागृह, अध्ययन व अध्यापन के वातावरण को गहन एवं गंभीर बनाने के लिए आधुनिक कक्षायें ऑडियो–विडियो तथा थियेटर से संबंधित नयी पुस्तकों से पूर्ण पुस्तकालय, कम्प्यूटर, इन्टरनेट की सुविधा तथा छात्रावास की सुविधा भी उपलब्ध है।
उत्तर प्रदेश के दूरदराज़ के क्षेत्रों में नाट्य विधा के प्रचार–प्रसार के लिए अकादमी द्वारा एक व्यावसायिक रंगमण्डल की भी स्थापना की गयी है। रंगमण्डल की प्रस्तुतियां उत्तर प्रदेश के अतिरिक्त देश के विभिन्न शहरों एवं प्रान्तों में भी होती रहती हैं।
नियमित द्विवर्षीय डिप्लोमा पाठ्यक्रम के अतिरिक्त उत्तर प्रदेश के विभिन्न शहरों में नाट्य विधा में प्रशिक्षण प्रदान के लिये कार्यशालाओं का आयोजन भी अकादमी करती रहती है। इन कार्यशालाओं से रंग चेतना का संचार होता है।
प्रशिक्षार्थियों तथा अन्य रंग प्रेमियों का साक्षात्कार राष्ट्रीय व अन्तर्राष्ट्रीय रंगकर्म से कराने के उद्देश्य से अकादमी द्वारा समय–समय पर स्वयं तथा राष्ट्रीय स्तर की संस्थाओं के सहयोग से नाट्य समारोहों का आयोजन किया जाता है।
अकादमी द्वारा ‘संवाद’ नाम से एक मासिक शृंखला आयोजित की जाती है। इसके अन्तर्गत विभिन्न कलाओ और साहित्य से संबंधित प्रदर्शन तथा दर्शकों से सीधा संवाद किया जाता है। इस कार्यक्रम का प्रबंधन अकादमी के छात्रों द्वारा किया जाता है।
अन्तिम वर्ष के छात्रों को फिल्म व टी॰वी॰ की प्रस्तुति प्रक्रिया सैद्धान्तिक व व्यवहारिक ज्ञान द्वारा मीडिया के प्रति जागरूक किया जाता है।
आन्ध्र प्रदेश का इतिहास

विवरण

छठी शताब्दी ईसा पूर्व में, अश्मक सोलह महाजनपदों में से एक था। यह सातवाहन वंश (२३० ई.पू.-२२० ई.पू.) द्वारा प्रतिस्थापित हुआ, जिसने अमरावती शहर का निर्माण किया। गौतमीपुत्र सातकर्णि के अधीन में राज्य अपने शीर्ष में पहुँच गया था। अवधि के अंत में, तेलुगु क्षेत्र को सामन्तों द्वारा शासित जागीर में विभाजित किया गया था। दूसरी शताब्दी के उत्तरार्ध में, आंध्र इक्ष्वाकुओं ने कृष्णा नदी के साथ पूर्वी क्षेत्र पर शासन किया।
चौथी शताब्दी के दौरान, पल्लव वंश ने दक्षिणी आंध्र प्रदेश से लेकर तमिलाकम (प्राचीन तमिलनाडु) तक अपना शासन बढ़ाया और कांचीपुरम में अपनी राजधानी स्थापित की। महेन्द्रवर्मन प्रथम (५७१–६३०) और नरसिंहवर्मन प्रथम (६३०–६६८) के शासनकाल के दौरान उनकी शक्ति में वृद्धि हुई। पल्लवों ने नौवीं शताब्दी के अंत तक दक्षिणी तेलुगु भाषी क्षेत्र और उत्तरी तमिलाकम में अपना वर्चस्व कायम रखा।
११६३ और १३२३ के बीच काकतीय वंश का उदय हुआ, जिसने तेलुगु क्षेत्र को एकीकृत शासन के तहत लाया। इस अवधि के दौरान, तेलुगु भाषा तिक्कन के लेखन के साथ एक साहित्यिक माध्यम के रूप में उभरी।
१३२३ में दिल्ली के सुल्तान, गयासुद्दीन तुग़लक़ ने तेलुगू क्षेत्र को जीतने के लिए उलुग खान (बाद में, मुहम्मद बिन तुगलक, दिल्ली सुल्तान के रूप में) को एक बड़ी सेना के साथ भेजा और 
वारंगल कि घेराबंदी की। काकतीय वंश के पतन के कारण दिल्ली के तुर्क साम्राज्यों, दक्षिण में चालुक्य चोल राजवंश (1070–1279) और मध्य भारत के पारसियो-ताजिक सल्तनत के बीच प्रतिस्पर्धा का दौर चला। आंध्र के लिए संघर्ष, तुर्किक दिल्ली सल्तनत पर मुसुनूरी नायकों की जीत के साथ समाप्त हुआ।
तेलुगु ने विजयनगर साम्राज्य (१३३६-१६४६) के कृष्णदेवराय के नेतृत्व में स्वतंत्रता हासिल की। बहमनी सल्तनत के कुतुब शाही वंश ने उस साम्राज्य को प्रतिस्थापित किया। कुतुब शाही १६वीं से १७वीं शताब्दी के अंत तक तेलुगु संस्कृति के प्रति सहिष्णु रहे थे।
यूरोपीय लोगों के आगमन (मारकिस डे बूसि-कस्तनाउ के तहत फ्रान्सीसी और रॉबर्ट क्लाइव के तहत अंग्रेज) के तहत फ्रांसीसी ने इस क्षेत्र की राजनीति को बदल दिया। १७६५ में, क्लाइव और विशाखापत्तनम के प्रमुख और परिषद ने मुगल सम्राट शाह आलम से उत्तरी सर्कार्स प्राप्त किया। १७९२ में विजयनगरम के महाराजा विजया राम गजपति राजू को हराकर अंग्रेजों ने वर्चस्व हासिल किया।
आन्ध्र की आधुनिक नींव मोहनदास गांधी के अधीन भारतीय स्वतंत्रता के संघर्ष में रखी गई थी। पोट्टि श्रीरामुलु के मद्रास प्रेसीडेंसी से स्वतंत्र राज्य के लिए अभियान और तंगुटूरी प्रकाशम पंथुलु और कंदुकूरि वीरेशलिंगम् के सामाजिक-सुधार आंदोलनों से आन्ध्र राज्य का गठन हुआ, इसके साथ ही कर्नूल उसकी राजधानी और स्वतंत्रता सेनानी पंतुल्लू उसके पहले मुख्यमंत्री बने। एन.टी. रामाराव के मुख्यमंत्रित्व काल में, दो स्थिर राजनीतिक दलों और एक आधुनिक अर्थव्यवस्था के साथ एक लोकतांत्रिक समाज उभरा।
१९४७ में भारत ब्रिटेन से स्वतंत्र हो गया। हालाँकि, हैदराबाद का मुस्लिम निज़ाम भारत से आज़ादी को बरकरार रखना चाहता था, लेकिन १९४८ में हैदराबाद राज्य बनाने के लिए भारत के अधिराज्य में शामिल होने के लिए मजबूर होना पड़ा। आंध्र, मुख्य रूप से भाषाई आधार पर गठित पहला भारतीय राज्य, १९५३ में मद्रास प्रेसीडेंसी से लिया गया था। १९५६ में, आंध्र प्रदेश को आंध्र प्रदेश राज्य बनाने के लिए हैदराबाद राज्य के तेलुगु भाषी हिस्से के साथ विलय कर दिया गया था। लोकसभा ने १८ फरवरी २०१४ को आंध्र प्रदेश के दस जिलों से एक अलग राज्य तेलंगाना के गठन की मंजूरी दे दी गई।
बेलथरा रोड

धार्मिल स्थल

माँ मातेश्वरी सोनकली देवी, बलिया ज़िले की बेलथरा रोड में स्थित चंदाडीह गाँव के अंतर्गत पड़ता है। यहाँ वत्स गोत्रीय ब्राह्मण की कुल देवी माँ मातेश्वरी सोनकली देवी जी का स्थान है, और यह 10 एकड़ में फैला हुआ है। दो अन्य पूजा स्थल- एक पोखरा माँ के नाम पर और दूसरा पोखरा बबुआ जी ब्रह्म के नाम पर - भी बने हुए हैं, जो लगभग 12 बीघा में हैं। यह मान्यता है की यहाँ विगत 400 वर्ष पहले से यहाँ माँ का पूजन अर्चन होता चला आ रहा है।
स्वर-रज्जु

स्वर-रज्जु, जिन्हें आवाज़ के तार या वोकल कार्ड भी कहा जाता है, मनुष्यों और कुछ अन्य जीवों में गले के भीतर स्थित स्वरग्रंथि (लैरिंक्स) के अन्दर मौजूद श्लेष्मा-झिल्लियाँ (म्यूकस मेम्ब्रेन) होतीं हैं जिनके कंपकपाने से ये जीव बोल पाते हैं।